open-index/open-wikipedia-markdown huggingface dataset:
The Beatmen

**The Beatmen** bola slovenská hudobná skupina, ktorá vznikla koncom roku 1964. 

Skupina sa v roku 1965 predstavila dvomi koncertmi v pražskom Divadle Spejbla a Hurvínka na Vinohradoch a v máji toho istého roku hrala v Prahe v divadle Rokoko,  v Lucerne, v PKO, predtým  nikdy nehrali pred toľkým obecenstvom, len v menších priestoroch, ako je Divadlo za rampami a hlavne Astorka. 

V roku 1966 na jar mali koncert v Mníchove, v Kunstmuseum München ako jedna z prvých skupin z východného bloku na Západe. Ďalším úspechom skupiny bolo účinkovanie na koncerte Manfreda Manna v bratislavskej Športovej hale ako predkapela tiež na jar 1966. V lete 1966 sa skupina rozišla s Dežom Ursinym a ostatní členovia odišli hrať do západného Nemecka a pridal sa k ním ako sólo gitarista Juraj ″Georgie″ Eperješi (Peter Petro sa vrátil do ČSR a nahradil ho Arn Biller).  
náhľad|262x262bod|Zostava Beatmenov ešte s Dežom Ursinym a Petrom Petrom
The Beatmen bola prvá skupina Deža Ursinyho, hrajúca piesne, ktoré boli, ako bolo vtedy módou, podobné tým od Beatles. Niektoré piesne boli prebraté od Beatles a niektoré sa aj zachovali.

## Zloženie skupiny
* Dežo Ursiny – spev, sólová gitara 
* Miroslav Bedrik – spev, sprievodná gitara 
* Marián Bednár – spev, basová gitara, vokál 
* Peter Petro – bicie, vokál
*Juraj ″Georgie″ Eperješi - spev, sólová gitara
*Arn Biller - Bicie

## Diskografia
### [[Singel (hudba)|Single]]
* 1965 - Break It (text – Peter Petro) / Let's Make A Summer (text Dežo Ursiny) 
* 1965 - Safely Arrived (M.Bedrik – Peter Petro) / The Enchanted Lie (Miroslav Bedrik, Marián Bednár – Peter Petro) 
* 1966 - *Stand Up And Go* / *As You Love Me* (Intersound) (v Nemecku)

Kategória:Slovenské rockové hudobné skupiny
Kategória:Hudobné skupiny z 1964
Kategória:Hudobné skupiny ukončené v roku 1966
Peter Dubovský

**Peter Dubovský** môže byť:

* slovenský rímskokatolícky biskup (1921 – 2008), pozri Peter Dubovský (biskup)
* slovenský futbalista (1972 – 2000), pozri Peter Dubovský (futbalista)
* slovenský jezuita a pedagóg, dekan Fakulty biblických vied na Pápežskom biblickom inštitúte, pozri Peter Dubovský (pedagóg)

Dubovský, Peter
Hydra (mesiac)

náhľad|Hydra

**Hydra** alebo **Pluto III**, predbežne označený ako **S/2005 P 1**, je prirodzený satelit Pluta. Patrí medzi dva objekty objavené v júni 2005 pomocou HST. Tento mesiačik dostal meno podľa príšery hydry, ktorá strážila podsvetie, čiže bola v službách boha podsvetia Pluta.

Jeho priemer sa odhaduje na 44130 km.

Kategória:Mesiace Pluta
Kategória:Pluto
Kategória:Astronomické objekty objavené v roku 2005
Nix (mesiac)

thumb|Nix

**Nix** alebo **Pluto II**, predbežne označená ako **S/2005 P 2**, je prirodzený satelit Pluta. Patrí medzi dva objekty objavené v júni 2005 pomocou HST. Podľa gréckej mytológie je Nyx bohyňa temnoty a noci, matka Chárona. Aby nedošlo k zámene mien s asteroidom 3908 Nyx, bol vybraný egyptský prepis jej mena. Priemer mesiaca sa odhaduje medzi 40 a 130 km. Predpokladá sa, že má gravitáciu 0,0016,2 alebo 0,0018,3 m/s.

Kategória:Mesiace Pluta
Kategória:Pluto
Kategória:Astronomické objekty objavené v roku 2005
Miloš Štefanovič

[thumb|Hrob na [Národný cintorín|Národnom cintoríne v Martine]]

Dr. **Miloš Štefanovič** alebo **Miloš Vladimír Štefanovič** (pseudonymy: *Nebojsa*, *Vladimír*, *Vladimírovič*, *Zvolenčan*; * 2. november 1854 – † 21. november 1904) bol slovenský advokát a verejný činiteľ. 

## Životopis
Ľudovú školu vychodil v Krupine, stredoškolské štúdium absolvoval na slovenských gymnáziách v Martine, Revúcej a Bratislave. Po skončení štúdia na právnickej fakulte pracoval v rokoch 1880 - 1884 ako advokátsky koncipient v kancelárii Matúša Dulu v Martine a neskôr v advokátskej kancelárii Michala Mudroňa, ktorú potom po ňom aj prevzal. V 90. rokoch 19. storočia patril k čelným predstaviteľom Slovenskej národnej strany.

Bol jeden z iniciátorov a vedúcich činiteľov aliančnej spolupráce Slovákov, Srbov a Rumunov v Uhorsku v boji za národné práva a proti maďarizácii verejného života.

V dňoch 17. až 25. mája roku 1894, na memorandovom monstreprocese v Kluži proti rumunským činiteľom zo Sedmohradska, vystupoval v úlohe obhajcu spolu so slovenskými advokátmi, ktorými boli Matúš Dula a Štefan Fajnor. Na protest proti politickému manipulovaniu procesu sa všetci traja obhajcovia vzdali svojej úlohy.

Od roku 1903 bol hlavným riaditeľom Tatrabanky v Martine.

## Pamiatky
V bratislavskom Starom Meste je na jeho počesť pomenovaná ulica.

## Rodina
* otec Samuel Dobroslav Štefanovič (1822-1910) - slovenský národný buditeľ a publicista
* matka Karolína rod. Pirovská
* brat Mojmír Karol Štafanovič

## Literatúra
* *[[Slovenský biografický slovník]]*

## Referencie

Kategória:Slovenskí advokáti
Kategória:Pochovaní na Národnom cintoríne v Martine
Svetoslav Bombík

**Svetoslav (Sveťo) Bombík** (* 9. december 1963 – † 11. január 1995) bol slovenský politik Verejnosti proti násiliu, diplomat, politológ a historik, jeden z lídrov študentského hnutia v novembri 1989, zakladateľ a prvý riaditeľ Slovenského inštitútu medzinárodných štúdií. 

Nežná revolúcia ho zastihla ako poslucháča filozofickej fakulty, kde okrem dejín študoval slovenský jazyk a literatúru. V novembri 1989 sa postavil do čela celoslovenského študentského štrajkového výboru. 24. novembra 1989 v prvej relácii Štúdia Dialóg Slovenskej televízie vystupoval (spolu so Zuzanou Mistríkovou) ako zástupca koordinačného výboru vysokých škôl.

V januári 1990 bol kooptovaný do Slovenskej národnej rady a stal sa jej najmladším poslancom. Bol poslancom za volebný obvod 88 Púchov za VPN. Pôsobil v zahraničnom výbore parlamentu, kde inicioval nadviazanie prvých kontaktov s Kongresom USA. 

Po vypršaní mandátu (pred voľbami 8. a 9. júna 1990 do Federálneho zhromaždenia aj do SNR) a ukončení štúdií pracoval na Ministerstve zahraničných vecí SR. Ako diplomat i politológ presadzoval dve priority: pripútanie Slovenska k Západu a stredoeurópsku spoluprácu. Svojím spochybňovaním cyrilo-metodskej tradície a široko akceptovaných osobností národných dejín (napríklad Ľ. Štúra) sa v očiach mnohých stal „kacírom“ a to napriek tomu, že bol presvedčeným zástancom slovenskej štátnosti.

Tragicky zahynul pri autohavárii v januári 1995 vo veku 31 rokov. V roku 1995 vyšla kniha jeho esejí „Bližšie k Európe“.

## Dielo
* Svetoslav Bombík, Bližšie k Európe (Slovenská nadácia pre európske štúdie Brat. 1995)

## Referencie


Kategória:Slovenskí politici
Kategória:Slovenskí diplomati
Kategória:Slovenskí politológovia
Kategória:Slovenskí historici
Kategória:Osobnosti Nežnej revolúcie
Kategória:Obete cestných dopravných nehôd
Kategória:Politici VPN
Syrma

**Syrma** alebo Iota Virginis (ι Vir/ι Virginis) je hviezda v súhvezdí Panna.

Je to žltá hviezda so zdanlivou hviezdnou veľkosťou 4,08 a spektrálnej triedy F6 III vo vzdialenosti asi 600 ly od Slnka.

Kategória:Bayerove objekty
Kategória:Súhvezdie Panna
Kategória:Žltobiele obry
Subra

**Subra** alebo Omikron Leonis (ο Leo / ο Leonis) je hviezda v súhvezdí Lev.

Je spektrálnej triedy A3 a zdanlivej hviezdnej veľkosti 3,8 vo vzdialenosti 116 ly.

Súradnice (2000.0):
* Rektascenzia: 9h41m9s
* Deklinácia: +9°53'30"

Kategória:Bayerove objekty
Kategória:Súhvezdie Lev
Kategória:Dvojhviezdy
Kategória:Biele hviezdy hlavnej postupnosti
Sulafat

**Sulafat** alebo Gama Lyrae (γ Lyr / γ Lyrae) je hviezda v súhvezdí Lýra. Na oblohe má vo vzdialenosti 13,8“ optického sprievodcu jasnosti 12,0 magnitúd. Hlavná zložka má spektrálnu triedu uvádzanú ako B9 III až A0 III a zdanlivú hviezdnu veľkosť 3,3.

Nachádza sa vo vzdialenosti 635 ly.

Súradnice (2000.0):
* Rektascenzia: 18h58m56s
* Deklinácia: +32°41'22"

## Zdroj
* 

Kategória:Bayerove objekty
Kategória:Súhvezdie Lýra
Kategória:Biele obry
Kategória:Modrobiele obry
Kategória:Optické dvojhviezdy
Premenná hviezda typu Delta Scuti

**Premenná hviezda typu Delta Scuti** je premenná hviezda, ktorá vykazuje zmeny v jasnosti vzhľadom na radiálne a neradiálne pulzácie na povrchu hviezdy. Typické fluktuácie v jasnosti sa pohybujú v rozmedzí od 0,003 do 0,9 hviezdnej veľkosti v perióde niekoľko hodín, hoci amplitúda a perióda fluktuácií sa môže výrazne meniť. Tieto hviezdy sú obyčajne obry alebo hviezdy hlavnej postupnosti typu A0 až F5.

Prototypom týchto hviezd je Delta Scuti, ktorá mení svoju zdanlivú hviezdnu veľkosť od +4,6 do +4,79 v perióde 4,65&nbsp;hodín. Medzi ďalšie premenné hviezdy typu Delta Scuti patrí Denebola (β Leonis) a β Cassiopeiae a tiež aj Sigma Octantis.


Kategória:Premenné hviezdy
Sheratan

**Beta Arietis** (β Ari / β Arietis) je hviezdou v súhvezdí Baran. Medzi jej ďalšie ekvivalentné názvy patrí **Sharatan** alebo **Sheratim**. Jej názov (arab. *Al Sharatan*) v preklade znamená „dve znamenia“ – t. j. Ryby a Baran. Ide o bielu hviezdu (biely trpaslík) hlavnej postupnosti.

Od Slnka je vzdialená 59,6 svetelných rokov a je dvadsaťdva krát žiarivejšia. Jej hmotnosť ani polomer však nie je presne poznaný.

Kategória:Bayerove objekty
Kategória:Súhvezdie Baran
Kategória:Flamsteedove objekty
Kategória:Biele hviezdy hlavnej postupnosti
0553
Pherkad

**Pherkad** alebo **Gamma Ursae Minoris** (γ UMi/γ Ursae Minoris) je hviezda tretej magnitúdy v súhvezdí Malej medvedice. Niekedy sa nazýva aj Pherkab. V asterizme Malý voz tvorí jedno jeho zadné koleso. Pherkad tvoria dve hviezdy, ktoré ešte Arabi považovali za jednu. Dnes ich rozoznávame ako Pherkad Maior a Pherkad Minor.

## Pherkad Major
Pherkad Major (γ1 UMi, 13 UMi) vidíme na oblohe ako hviezdu 3,14m, spektrálnej triedy A3II. V skutočnosti je to spektroskopická dvojhviezda, ktorej zložky obiehajú okolo spoločného ťažiska raz z 2,592 hodiny. Svetlo z tejto sústavy hviezd k nám cestuje 181 rokov.

## Pherkad Minor

Pherkad Minor (γ2 UMi, 11 UMi) je hviezda 5,14m spektrálnej triedy K0, vzdialená od nás 251 svetelných rokov. Hviezdy γ1 a γ2 UMi vidíme na oblohe vzdialené od seba 17'. Pherkad Major a Pherkad Minor v Arábii poznali ako jednu hviezdu, Alifa al Farkadain, v preklade tmavšie z dvoch teliat.

## Referencie

Kategória:Bayerove objekty
Kategória:Súhvezdie Malá medvedica
Kategória:Biele jasné obry
Kategória:Premenné hviezdy typu Delta Scuti
Kategória:Optické dvojhviezdy
Kategória:Spektroskopické dvojhviezdy
5735
Cursa

**Cursa** alebo Beta Eridani (β Eri/β Eridani) je hviezda v súhvezdí Eridanus. Je známa aj pod menom **Dhalim**. Nachádza na opačnom konci „rieky“ ako Achernar, na severovýchode v blízkosti jasnej hviezdy Rigel z Orióna. Od Rigelu ju delia len tri oblúkové stupne. Jej názov znamená „kreslo“ alebo „predná podnožka“ (Orióna). Podľa starších vyobrazená sa táto hviezda s jasnosťou 2,78 mag. priraďovala ešte k Oriónu. Jej vzdialenosť od Slnka je 89 svetelných rokov.

## Zdroj
*

Kategória:Bayerove objekty
Kategória:Súhvezdie Eridanus
Kategória:Biele obry
Kategória:Pohybová hviezdokopa Veľká medvedica
Praecipua

**Praecipua** alebo **46 Leonis Minoris** (46 LMi) je najjasnejšia hviezda v súhvezdí Malý lev. Má jasnosť 3,83 mag.

## Zdroj
* 

Kategória:Flamsteedove objekty
Kategória:Súhvezdie Malý lev
Kategória:Oranžové obry
Delta Scuti

**Delta Scuti** (δ Sct/δ Scuti) je trojhviezda sústava v súhvezdí Štít. Je vzdialená asi 187 ly.

Je prototypom premenných hviezd typu Delta Scuti. Hlavná zložka sústavy, označená ako **Delta Scuti A**, je žltobiely obor typu F. Pulzuje pravidelne v perióde 4,65 hodín a jej jasnosť sa mení od +4,6 do +4,79 magnitúd. Má dvoch sprievodcov, **Delta Scuti B** s hviezdnou veľkosťou +12,2 vzdialenú 15,2 uhlových sekúnd od hlavnej zložky a **Delta Scuti C** s hviezdnou veľkosťou +9,2, ktorá je vzdialená 53 uhlových sekúnd.

Kategória:Bayerove objekty
Kategória:Súhvezdie Štít
Kategória:Trojhviezdy
Kategória:Žltobiele obry
Kategória:Premenné hviezdy typu Delta Scuti
Cygnus X-1

[náhľad|Umelecká predstava o dvojhviezde Cygnus X-1. Čierna diera nasáva materiál z [Modrý nadobor|modrého nadobra HDE 226868 a vytvára akrečný disk (oranžová).]]
**Cygnus X-1** je zdroj röntgenového žiarenia v súhvezdí Labuť a prvý objekt identifikovaný ako čierna diera. Je to masívna rōntgenová dvojhviezda a zhoduje sa s hviezdou HDE 226868, čo je premenná hviezda o hviezdnej veľkosti 8,9. Jej vzdialenosť od Zeme je približne 6 000 ±375 svetelných rokov. Ide o druhú najbližšiu objavenú čiernu dieru, bližšie je už iba binárna dvojhviezda A0620-00.

Je to prvý objavený röntgenový zdroj v súhvezdí Labuť. Zároveň ide jeden z najsilnejších zdrojov röntgenového žiarenia na oblohe. Bol objavený röntgenovým detektorom vyneseným nad atmosféru dvoma suborbitálnymi raketami Aerobee v roku 1964. Cygnus X-1 je tesná dvojhviezda. Jej viditeľná zložka je veľmi svietivý nadobor spektrálneho typu O9,7 HDE 226868, vzdialený 2 kpc a hmotnosťou ∼30 M☉. Jeho radiálna rýchlosť sa pravidelne mení s periódou 5,6 dňa, čo vieme z posuvu spektrálnych čiar. Môžeme ju teda nazvať spektroskopickou dvojhviezdou. Nadobor totiž obieha okolo neviditeľnej zložky. Neviditeľnou zložkou je čierna diera s hmotnosťou 15 hmotností Slnka. Žiariaci obor a neviditeľná čierna diera spolu tvoria röntgenovú dvojhviezdu. Plazma žeravého nadobra dopadá na akréčny disk, ktorý veľkou rýchlosťou obieha okolo čiernej diery. V mieste dopadu sa disk zohrieva na teplotu niekoľkých miliónov °C. Zdrojom intenzívneho röntgenového žiarenia je vysokotepelná plazma (∼107 K) akréčneho disku, konkrétne pri uvoľnení gravitačnej energie, keď plyn klesne na povrch čiernej diery. Cygnus X-1 má vyše dvojnásobnú hmotnosť ako neutrónové hviezdy. To bol pádny dôkaz toho, že neviditeľnou zložkou tejto dvojhviezdy je čierna diera. Ďalšia čierna diera bola nájdená až o 10 rokov neskôr.

Ďalšia röntgenová dvojhviezda v súhvezdí Labuť je Cygnus X-3.

## Referencie

Kategória:Súhvezdie Labuť
Kategória:Röntgenové dvojhviezdy
226868
Kategória:Modré nadobry
Kategória:Premenné hviezdy
Kategória:Čierne diery
Kategória:Hviezdy typu O
Kategória:Astronomické objekty objavené v roku 1964
Botein

**Botein** (arab. butain – bruško) alebo **Delta Arietis** (δ Ari/δ Arietis) je hviezda v súhvezdí Baran zdanlivej jasnosti 4,35m, spektrálneho typu K2.

Kategória:Súhvezdie Baran
Kategória:Bayerove objekty
Kategória:Oranžové obry
0951
Kategória:Prúd Hyád
Asterion

**Asterion** (iné názvy: *Chara*, Beta *Canum Venaticorum*, β *Canum Venaticorum*, β CVn) je hviezda v súhvezdí Poľovné psy. Má magnitúdu iba 4,26 a je od Slnka vzdialená 30,2 ly.

Kategória:Bayerove objekty
Kategória:Flamsteedove objekty
Kategória:Súhvezdie Poľovné psy
Kategória:Žlté trpaslíky
Kategória:Spektroskopické dvojhviezdy
Egon Krenz

**Egon Krenz** (* 19. marec 1937, Kołobrzeg, Poľsko) je bývalý nemecký politik.

Bol predsedom východonemeckej organizácie *Pionieri Ernsta Thälmanna*, mládežníckej komunistickej organizácie *Freie Deutsche Jugend* (FDJ) a vysoký stranícky funkcionár komunistickej strany NDR *Sozialistische Einheitspartei Deutschlands (SED)*. V roku 1989 bol, na niekoľko týždňov, následníkom Ericha Honeckera vo funkcii generálneho sekretára SED.

V auguste 1997 bol krajinským súdom v Berlíne odsúdený na šesť rokov a šesť mesiacov väzenia za spoluvinu na usmrtení občanov, ktorí sa pokúšali opustiť republiku, na nemeckej štátnej hranici, konkrétne v štyroch prípadoch. Po odpykaní troch rokov a jedenástich mesiacov trestu bol v roku 2003 podmienečne prepustený na slobodu.

## Iné projekty

Kategória:Nemeckí politici
Nihal

**Nihal** alebo Beta Leporis je hviezda s jasnosťou 2,84 mag v súhvezdí Zajac. Je ťažko rozlíšiteľnou trojhviezdou, možno až päťhviezdou. Nachádza sa vo vzdialenosti 160 ly.

## Zdroj
*

Kategória:Bayerove objekty
Kategória:Súhvezdie Zajac
Kategória:Viacnásobné hviezdy
Kategória:Žlté jasné obry
Demokratická strana

**Demokratická strana** môže byť politická strana:

* na Slovensku:
** Demokratická strana (1944 – 1948), pôsobiaca v rokoch 1944 až 1948
** Demokratická strana (1989 – 2006), pôsobiaca v rokoch 1989 až 2006 (zlúčená s SDKÚ-DS)
** Demokratická strana (2006), súčasná strana pôsobiaca od roku 2006 
* v Spojených štátoch, pozri Demokratická strana (USA)
* v Namíbii, pozri Demokratická strana (Namíbia)
* v Srbsku, pozri Demokratická strana (Srbsko)
*v Rakúsku, pozri Demokratická strana (Rakúsko)

## Pozri aj
* DEMOKRATICKÁ OBČIANSKA STRANA
* Európska demokratická strana
* Občianska demokratická strana
* Slovenská demokratická a kresťanská únia – Demokratická strana
* Židovská demokratická strana
Dheneb

**Dheneb** alebo **Deneb Algenubi** (Éta Ceti / η Ceti / η Cet) je hviezda v súhvezdí Veľryba. Jej zdanlivá hviezdna veľkosť je + 3,45 a nachádza sa vo vzdialenosti 118 svetelných rokov.

## Zdroj
* 

Kategória:Bayerove objekty
Kategória:Súhvezdie Veľryba
Kategória:Oranžové obry
Dabih

**Dabih** alebo Beta Capricorni (β Cap/β Capricorni) je hviezda v súhvezdí Kozorožec. Dabih je latinský názov, v arabčine sa používa *Sadalzabih*. Je to veľmi široká dvojhviezda, ktorej zložky sú od seba vzdialené 205“ (21 000 AU alebo 0,34 ly). Od nás je vzdialená približne 328 ly. Hlavná hviezda sa nazýva **[[Dabih Maior]]** („veľký Dabih“) a má jasnosť 3,3 magnitúdy. Slabší **[[Dabih Minor]]** („malý Dabih“) dosahuje len 6. magnitúdu. Spolu dávajú jasnosť okolo 3,1 mag. Dabih Maior je spektroskopická dvojhviezda, kde neviditeľný spoločník obehne hlavnú zložku raz za 1 374 dní.

## Zdroj
* 

Kategória:Bayerove objekty
Kategória:Súhvezdie Kozorožec
Kategória:Optické dvojhviezdy
Kategória:Spektroskopické dvojhviezdy
Kategória:Modrobiele obry
Kategória:Oranžové jasné obry
Deneb Kaitos Schemali

**Deneb Kaitos Schemali** alebo Iota Ceti je hviezda v súhvezdí Veľryba.

Kategória:Bayerove objekty
Kategória:Súhvezdie Veľryba
Deneb Dulfim

**Deneb Dulfim** alebo Epsilon Delphini je hviezda v súhvezdí Delfín. Jej zdanlivá hviezdna veľkosť je 4,03 a vzdialenosť od Zeme 359 svetelných rokov.

## Zdroj
* 

Kategória:Bayerove objekty
Kategória:Súhvezdie Delfín
Kategória:Hviezdy typu B
Kategória:Modrobiele obry
Delta Pavonis

**Delta Pavonis** (δ Pav/δ Pavonis) je hviezda v súhvezdí Páv vzdialená asi 19,9 ly.

Kategória:Bayerove objekty
Kategória:Súhvezdie Páv
Kategória:Žlté trpaslíky
Koordinačná väzba

**Koordinačná** alebo **donorno-akceptorná väzba** je kovalentná väzba, ktorá môže vzniknúť tak, že atóm s dvojelektrónovým valenčným orbitálom utvorí väzbu s atómom, ktorému chýba celý elektrónový pár do oktetu, čiže má prázdny, *vakantný orbitál* (namiesto oktetu má sextet). Je charakteristická pre d-prvky. Stretávame sa s ňou v katióne H3O+ a NH4+. Taký príklad je pri zlučovaní xenónu s kyslíkom na oxid xenoničelý (XeO4) alebo pri zlučovaní amoniaku NH3 s fluoridom boritým (BF3).

Atóm, ktorý dodáva väzbové elektrónové páry, je donorom, a ten, ktorý ich prijíma, je akceptorom. Ich základné stavebné častice môžu byť molekuly, v ktorých nie sú iónové väzby, v takom prípade dávame celý vzorec zlúčeniny do hranatej zátvorky:

: [NH3BF3], [Pt(NH3)2Cl2], [NH2CH2CH2NH2PtCl2]

Ak je komplexná zlúčenina zložená z iónov, z ktorých jeden je komplexný, v takom prípade píšeme do hranatej zátvorky len komplexný ión:

: [Cu(NH3)4]2+, [Co(NH3)6]2+

Kategória:Chemická väzba
Nepotizmus

**Nepotizmus** (z lat. *nepos* = *synovec*) alebo **rodinkárstvo** označuje systém obsadzovania funkcií, v ktorom sú preferovaní príbuzní (prípadne priatelia či iné – napríklad obchodne spriaznené osoby) oproti ostatným, nezriedka lepšie kvalifikovaným kandidátom.

Táto prax sa rozšírila v cirkevných kruhoch počas stredoveku, kedy významní činitelia (biskupi, pápeži) nominovali svojich blízkych príbuzných – či už synovcov alebo vlastné nemanželské deti vychovávané ako „synovci“ (odtiaľ názov) – do významných hodností, často v útlom veku a bez dostatočnej kvalifikácie. Najznámejším prípadom nepotismu je nominácia dvoch synovcov pápežom Kalixtom III. za kardinálov, z ktorých sa jeden tiež stal pápežom pod menom Alexander VI.. Ten potom nominoval za kardinála brata svojej milenky, ktorý následne nastúpil na pápežský stolec ako Pavol III. a tiež nominoval dvoch zo svojich synovcov za kardinálov – fakticky tak bola utvorená cirkevná kvázidynastia.

V súčasnosti sa termín používa predovšetkým v súvislosti s politikou pri neočakávanom nominovaní určitej osoby do vyššej funkcie, ktorého príčinou je iba politické postavenie niektorého z jej príbuzných. Nepotizmus má svoju širšiu obdobu v klientelizme, ktorý sa orientuje aj na iné, ako len pokrvné príbuzenské vzťahy a okrem obsadzovania funkcií pozná aj iné spôsoby profitovania.

Kategória:Politológia
Kategória:Politika
Walter Heinrich Heitler

**Walter Heinrich Heitler** (* 2. január 1904, Karlsruhe, Nemecko – † 15. november 1981, Zollikon, Švajčiarsko) bol nemecko-írsky fyzik.  Zaoberal sa aplikovanou kvantovou mechanikou v rozličných oblastiach, ako je teória kovalentnej väzby, radiačná teória, kozmické žiarenie a kvantová teória poľa.

Kategória:Nemeckí fyzici
Kategória:Írski fyzici
Kategória:Členovia Kráľovskej spoločnosti
Kategória:Osobnosti z Karlsruhe
Kategória:Vyučujúci na Univerzite v Zürichu
Kategória:Absolventi Ludwig-Maximilians-Universität München
Fritz Wolfgang London

** Fritz Wolfgang London** (* 7. marec 1900, Vroclav, Poľsko – † 30. marec 1954, Durham, Severná Karolína, USA) bol nemecko-americký fyzik.  Je po ňom pomenovaná Londonova sila medzi dočasnými dipólmi (multipólmi) v molekule.

## Literatúra
* Kostas Gavroglu: *Fritz London - a scientific biography*, Cambridge University Press 2005

## Iné projekty

## Externé odkazy
* Fritz London

Kategória:Nositelia Lorentzovej medaily
Kategória:Nemeckí fyzici
Kategória:Fyzici USA
Kategória:Osobnosti z Vroclavu
Kategória:Absolventi Ludwig-Maximilians-Universität München
Zeta Aquilae

**Zeta Aquilae** alebo **Deneb al Okab Australis** je hviezda typu A hlavnej postupnosti v súhvezdí Orol. Má dvoch sprievodcov, oboch pravdepodobne červených trpaslíkov.

Kategória:Súhvezdie Orol
Kategória:Bayerove objekty
Kategória:Trojhviezdy
Kategória:Biele hviezdy hlavnej postupnosti
Epsilon Aquilae

**Epsilon Aquilae** alebo **Deneb al Okab Borealis** (ε Aql/ε Aquilae) je hviezda v súhvezdí Orol. Je to viacnásobná hviezda, ktorej hlavnú zložku tvorí oranžový obor.

Kategória:Súhvezdie Orol
Kategória:Bayerove objekty
Kategória:Oranžové obry
Kategória:Trojhviezdy
Embryo

**Embryo** alebo **zárodok (v užšom zmysle)** (z gr.: έμβρυον) je jedna z prvých fáz ontogenetického (individuálneho) vývoja (vývoja jedinca) eukaryotického organizmu.

## Embryo v botanike
V botanike je embryo súčasť semena. Semeno obsahuje ešte zásobné látky, z ktorých môže embryo čerpať energiu a prvotný stavebný materiál pri klíčení a vývoji klíčku rastlinky.

## Embryo v zóologii
Pri stavovcoch ide o obdobie od prvého rozdelenia zygoty pokým sa nevyvinie na fétus. Embryonálne obdobie zahŕňa ryhovanie, vznik moruly, vznik blastocysty, diferenciáciu, nidáciu,... U človeka ide o obdobie od 2. do 8. (alebo 10.) týždňa intrauterinného vývoja, kedy sa tvorí z dvoch zárodočných listov zárodočný terčík a tvoria sa hlavné orgánové základy.

* 1. fáza: vajíčko (ovum) + spermia (spermatozoon)
* 2. fáza: **embryo** (jednotlivé fázy vývoja embrya - pozri embryológia)
* 3. fáza: plod (fétus) 

## Pozri aj
* embryológia
* ontogenetický vývoj

## Iné projekty

Kategória:Embryológia
Mureš

**Mureš** alebo (po rumunsky) **Mureș** môže byť:
* rieka v Rumunsku, pozri Mureš (rieka)
* župa v Rumunsku, pozri Mureș (župa) (Marušská župa)
Mureš (rieka)

**Mureš** (dávnejšie po slov. *Maruša*, po maď. *Maros*, po rumunsky *Mureș(ul)*, po česky *Maroša/Maruše*) je rieka v Rumunsku a Maďarsku, ľavostranný prítok Tisy (ústie pri Segedíne). Jej dĺžka je , povodie má asi 28 300 km² a priemerný prietok v ústí 184 m³/s. 

Pramení vo Východných Karpatoch na severných svahoch vysočiny Harghita v Sedmohradsku. Vo Veľkej dunajskej kotline sa široko rozlieva a tvorí močariská. Splavná je asi na posledných . 

Podľa rieky je pomenovaná rumunská župa Mureș (Marušská župa).

## Iné projekty

Kategória:Rieky v Rumunsku
Lukáš (evanjelista)

náhľad|Guercino, svätý Lukáš maľuje Pannu Máriu s dieťaťom
[náhľad|Sv. Lukáš zobrazený v knihe hodiniek (denných modlitieb) ''Grandes Heures'' [Anna Bretónska|Anny Bretónskej ]]
Svätý **Lukáš** je považovaný za autora dvoch kníh Nového zákona – Evanjelia podľa Lukáša a Skutkov apoštolov. Je patrónom maliarov, lekárov a liečiteľov. Sviatok svätého Lukáša sa svätí 18. októbra.

## Život
Žil v 1. storočí. Pochádzal z Antiochie v Sýrii,  bolo to bohaté mesto s výbornou polohou, ale zároveň aj pohanské. Aj Lukášovi rodičia boli bohatí pohania a dali ho študovať, pretože mal veľké nadanie. Stal sa lekárom, veľa cestoval po starovekých Grécku a Egypte. Kedy a akým spôsobom sa obrátil na kresťanstvo, nevieme. Možno to bol sv. Pavol, ktorý ho zachytil svojimi kázňami v Antiochii, neskôr ho sprevádzal na jeho apoštolských cestách.

Evanjelista Lukáš Ježiša Krista osobne nepoznal, bol spoločníkom apoštola Pavla. Stretal sa aj s ostatnými učeníkmi a zbieral ich svedectvá. Po poprave Pavla v Ríme sa pravdepodobne zdržiaval v Grécku. Údajne zomrel v Tébach vo veku 84 rokov, nevie sa či mučeníckou alebo prirodzenou smrťou. Je pochovaný v Tébach. 

Okrem toho je mu prisudzované autorstvo niekoľkých obrazov Panny Márie, aj keď všetky zachované portréty pochádzajú z neskorších čias, po jeho smrti.

## Uctievanie
Rímske martyrológium uvádza pre tohto evanjelistu sviatok na 18. október.

### Úcta na Slovensku
V obci Dulovice sa nachádza jeden z mnohých kostolov zasvätených tomuto svätému. 

## Referencie


## Literatúra
* "Dňa 18. októbra : Sv. apoštol a evanjelista Lukáš." V: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 528-529. ISBN 80-7165-381-0
* "Lukáš, apoštol a evanjelista : 18. október." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 52. ISBN 80-967341-1-3

## Pozri aj
* Evanjelium podľa Lukáša
* Skutky apoštolov
* Zoznam svätcov Katolíckej cirkvi

## Iné projekty

Kategória:Izraelskí katolícki svätci
Kategória:Izraelskí pravoslávni svätci
Kategória:Osobnosti na švajčiarskych poštových známkach
Kategória:Katolícki svätci majúci sviatok 18. októbra
Kategória:Sedemdesiat apoštolov
Zoznam signatárov Martinskej deklarácie

Toto je pokus o rekonštrukciu zoznamu signatárov, ktorí 30. októbra 1918 Martinskú deklaráciu podpísali. Ich počet uvádza [1] ako „okolo 200“. Iný zdroj [2] odvolávajúc sa [3] uvádza 60-70 osôb (časť zo 103 podpisov bola údajne zozbieraná dodatočne). Zo 103 signatárov bolo z Turčianskej stolice 55, z Liptovskej 16, z Nitrianskej 11, z Prešporskej 7, z Trenčianskej 5, z Oravskej 3, z Abovskej 2 a po jednom z Hontianskej, Gemerskej a Zvolenskej stolice, sedem stolíc na zhromaždení nebolo zastúpených, príslušnosť jedného signatára je neznáma. Kontroverzný historik M.S. Ďurica v [4] uvádza nasledovné počty: 101 účastníkov, z toho 31 z Turč. Sv. Martina. 95 účastníkov bolo údajne evanjelického vyznania. V [5] sa o počte signatárov dočítame: *„...sa ukázalo, že do Turčianskeho Svätého Martina prišlo oveľa viac ľudí, než ich pozvali.“*

## Deklaranti

## Členovia Slovenskej národnej rady
Na popoludňajšom zhromaždení 30.októbra 1918 boli do SNR zvolení:
# Ľudovít Bazovský
# Jozef Bránecký (zvolený namiesto navrhovaného Ľ. Okánika)
# Metod Bella
# Pavel Blaho
# Matúš Dula
# Andrej Hlinka 
# Adolf Horváth
# Ferdinand Juriga
# Cyril Kresák 
# Emanuel Lehocký
# Vladimír Makovický
# Ján Maršalko
# Karol Anton Medvecký
# Ján Ružiak
# Emil Stodola
# Kornel Stodola
# Ľudovít Šimko
# Vavro Šrobár
# Ján Vanovič
# Milan Žuffa

## Členovia Výkonného výboru SNR
V závere popoludňajšieho zhromaždenia počas prestávky si SNR zvolila svoj výkonný výbor:
# Ľudovít Bazovský
# Metod Bella
# Matúš Dula
# Andrej Hlinka 
# Ferdinand Juriga
# Emanuel Lehocký
# Vladimír Makovický
# Ján Ružiak
# Emil Stodola
# Kornel Stodola
# Vavro Šrobár
# Samuel Zoch

## Poznámka
* Milan Hodža deklaráciu nepodpísal, do Martina dorazil až 30.októbra večer. Informácie o dodatočných zmenách v texte deklarácie, ktoré boli vykonané z jeho podnetu, prenikli na verejnosť po ich uverejnení v týždenníku Slovák 5. februára 1922.
* Vavro Šrobár sa v Martine v tom čase nenachádzal, po prepustení z uhorského väzenia odcestoval do Prahy.

## Literatúra
* [1] Dušan Kováč a kol. *Muži Deklarácie* (Osveta Martin 1991)
* [2] Károly Kollányi, *Kárpáti trilógia* (Pomáz 2005) str. 200 - 201
* [3] Lajos Steier, *Ungarns Vergewaltigung* (Zürich, Leipzig, Wien 1929) str. 556, 666
* [4] Milan S. Ďurica, Dejiny Slovenska a Slovákov (Slov. pedagogické nakladateľstvo Brat. 1995) str. 104
* [5] Václav Čada, Rok 1918 (Obzor Brat. 1988), str. 215
* [6] Eduard Nižňanský a kol., Kto bol kto za I. ČSR (Vydavateľstvo Q111, Brat. 1993)
* [7] Marián Hronský, Slovensko pri zrode Československa (Pravda Brat. 1987)
* [8] Leonard Bianchi a kol., Dejiny štátu a práva na území Československa v období kapitalizmu II. 1918-1945 (SAV Brat. 1973)
* [9] Martin Grečo , Martinská deklarácia (Nákladom ústrednej správy Slovenskej ligy Brat. 1939)
* [10] Slovensko v Československu 1918-1939 Ed. Milan Zemko, Valerián Bystrický (Veda Brat. 2004)

*
Signatárov Martinskej deklarácie
Tate Modern

**Tate Modern** je britské národné múzeum moderného umenia, nachádzajúce sa v Londýne. Spolu s Tate Britain, Tate Liverpool a Tate St. Ives tvoria sieť galérií Tate Gallery.

## História budovy
Priestory galérie sa nachádzajú v bývalej elektrárni Bankside (Bankside Power Station) na južnom brehu Temže, ktorá bola navrhnutá archtiektom Sirom Gilesom Gilbertom Scottom. Budova bola postavená v dvoch etapách, medzi rokmi 1947 a 1963. Elektráreň bola zatvorená v roku 1981. Koncom 90. rokov bola budova zverená švajčiarskej architektonickej firme Herzog & de Meuron, ktorá jej priestory upravila pre potreby galérie. Galéria bola otvorená 12. mája 2001 a stala sa obľúbenou destináciou Londýnčanov i turistov.

## Prítomnosť a budúcnosť galérie
V súčasnosti sa zbierky nachádzajú na treťom, štvrtom a piatom poschodí. Trvalá expozícia diel Dalího, Rothka, Picassa, Matissa, Warhola a iných velikánov moderného umenia i predstaviteľov generácie súčasných umelcov sa nachádza na treťom a piatom poschodí. Štvrté poschodie je vyčlenené pre sezónne projekty galérie. 

Hala, kde sa nachádzala turbína sa využíva na prezentáciu diel vytvorených špeciálne pre galériu. Od októbra do marca, každý rok tu vystavuje jeden z umelcov, v rámci série sponzorovanej spoločnosťou Unilever. Doteraz v tomto priestore v rámci Unilever Series vystavovali:
* 2000 - Louise Bourgeois - *Maman, I Do, I Undo, I Redo* 
* 2001 - Juan Muñoz - *Double Bind* 
* 2002 - Anish Kapoor - *Marsyas* 
* 2003 - Ólafur Elíasson - *The Weather Project* 
* 2004 - Bruce Nauman - *Raw Materials* 
* 2005 - Rachel Whiteread - *Embankment* 

Táto séria bola plánovaná pôvodne len na prvých päť rokov existencie galérie, avšak jej nesmierna popularita viedla k jej predĺženiu až do roku 2008. 

V súčasnosti sa plánuje s rozšírením výstavných priestorov, čím by sa zväčšila výstavná plocha galérie o celých 60%. Architektonické riešenie prístavby bolo zverené opäť firme Herzog & de Meuron. Jej otvorenie je naplánované na rok 2012.

## Dopravné spojenie
Do Tate Modern sa dá dostať peši po Millenium Bridge, ktorý spája galériu s Katedrálou sv. Pavla, ktorá sa nachádza na severnom brehu Temže. Najbližšou stanicou metra je Southwark na Jubilee Line, avšak je príjemnejšie sa previezť na Blackfriars na Circle a District Line a odtiaľ sa prejst po Blackfriars Bridge až ku galérii. V jej bezprostrednej blízkosti sa nachádza aj slávne shakespearovské divadlo Globe.

Tate Gallery ponúkajú veľmi zaujímavú službu - Tate to Tate. Ide vlastne o spojenie oboch galérií pomocou lodnej dopravy. Osobný prístav ponúka aj pravidelné spojenie s Greenwichom a Docklands. 

## Iné projekty

## Externé odkazy
* Tate Modern; oficiálna stránka
* Gallery plan; plán galérie

Kategória:Londýnske múzeá a galérie
Kategória:Southwark
Vacuum iuris

**Vacuum iuris** (slov. *prázdnota práva*) je stav, pri ktorom nejaká záležitosť nie je pokrytá právnou úpravou.

## Pozri aj
Pre článok *Vacuum iuris* od Vojtecha Tuka pozri Martinská deklarácia.

Kategória:Rímske právo
Mikuláš Huba (herec)

[vpravo|thumb|Hrob manželov Hubových na bratislavskom [Cintorín Slávičie údolie|cintoríne Slávičie údolie. Jeho autorom je sochár Marián Huba.]]
**Mikuláš Huba** (* 19. október 1919, Spišská Nová Ves – † 12. október 1986, Bratislava) bol slovenský herec a recitátor, manžel opernej speváčky Márie Kišonovej-Hubovej a otec herca Martina Hubu.

Už ako študent gymnázia bol členom ochotníckeho súboru Hviezdoslav. Po maturite odišiel študovať do Bratislavy právo a filozofiu, ale namiesto toho absolvoval v roku 1940 u profesora Janka Borodáča Hudobnú a dramatickú akadémiu. Už ako poslucháč akadémie sa stal v roku 1938 členom činohry SND (v rokoch 1953 - 1963 bol šéfom činohry). 
So svojím zamatovo hebkým hlasom bol uznávaným recitátorom.  Účinkoval v rozhlase a v mnohých televíznych filmoch a seriáloch - *Sám vojak v poli* (1965), *Živý bič* (1966), *Straty a nálezy* (1975), *Americká tragédia* (1976), *Canarisova krvavá hviezda*, *Príbehy z lepšej spoločnosti*, *Naši synovia*, *Desatinka citu*. 

Od roku 1951 pôsobil ako pedagóg VŠMU (od roku 1962 docent). Bol politicky angažovaným umelcom: v rokoch 1968 - 1975 bol kandidátom, od roku 1976 členom ÚV KSS. Pôsobil ako predseda ZSDU (1970 - 1972 a 1982 - 1986).

V roku 1966 dostal titul zaslúžilý umelec a v roku 1973 titul národný umelec.

## Filmografia
* 1947: Varúj...! (*ing. Gregor*)
* 1948: Vlčie diery (*Matúš Svrčina*)
* 1949: Priehrada (*Inžinier Hájnik*)
* 1951: Boj sa skončí zajtra (*Tokár*, + umelecká spolupráca na scenári)
* 1951: Akce B (*major SNB*)
* 1952: Mladé srdcia (*Grešo*)
* 1952: Únos (*čs. delegát v OSN*)
* 1957: Posledná bosorka (*Peter*)
* 1959: Letiště nepříjimá (Lipták)
* 1960: Na pochode sa vždy nespieva (*inžinier Barič*)
* 1965: Smrť prichádza v daždi (*Holeš*)
* 1966: Živý bič (*notár*)
* 1966: Siedmy kontingent (*generál*)
* 1967: Vreckári (*plukovník*)
* 1972: Zajtra bude neskoro (*Lányi*)
* 1973: Skrytý prameň (*Orphanides*)
* 1975: Horúčka (*Buchala*)
* 1975: Šepkajúci fantóm (*dr. Kysela*)
* 1976: Vojaci slobody (*gen. Sázavský*)
* 1977: Advokátka (*primár*)
* 1978: Poéma o svedomí (*gen. Golian*)
* 1981: Člny proti prúdu (*muž v smokingu*)
* 1983: Putování Jana Amose (*Oxenstijerna*)
* 1984: Keď jubilant plače (*dramatik*)
* 1990: Svědek umírajícího času (*Bohuslav z Michalovíc*)

## Externé odkazy
* 
* 
*  
* 

Kategória:Slovenskí divadelní herci
Kategória:Slovenskí filmoví herci
Kategória:Slovenskí rozhlasoví herci
Kategória:Slovenskí televízni herci
Kategória:Česko-slovenskí zaslúžilí umelci
Kategória:Česko-slovenskí národní umelci
Kategória:Slovenskí vysokoškolskí pedagógovia
Kategória:Členovia Činohry Slovenského národného divadla
Kategória:Vyučujúci na Vysokej škole múzických umení v Bratislave
Kategória:Osobnosti zo Spišskej Novej Vsi
Ľudovít Bazovský

náhľad|Spomienková tabuľa venovaná JUDr. Ľudovítovi Bazovskému na nám. Republiky v Lučenci.
Dr. **Ľudovít Bazovský** (* 22. júl 1872, Závada† 10. december 1958, Ľubochňa) bol slovenský advokát, politik, predseda Matice slovenskej v Lučenci a prvý starosta spolku Sokol Lučenec.

## Životopis
Študoval na gymnáziu v Rimavskej Sobote a Kežmarku. Roku 1899 vyštudoval právo v Budapešti. Tu sa začal aj politicky angažovať proti sociálnemu útlaku na robotníckych zhromaždeniach. Od roku 1900 advokát v Lučenci. V slovenskom národnom hnutí bol aktívny v oblasti kultúry a politiky: v rokoch 18941896 člen Slovenského spevokolu v Martine. V roku 1910 sa zúčastnil na Slovanskom zjazde v Sofii. Funkcionár SNS a evanjelickej cirkvi. Počas prvej svetovej vojny podporoval aktivity Matúša Dulu. V roku 1918 sa stal členom výkonného výboru Slovenskej národnej rady a signatárom Martinskej deklarácie. V rokoch 19181919 bol poslancom Revolučného národného zhromaždenia. Po vzniku ČSR prvý novohradský župan (19191920).

Z pohľadu dejín Slovenska sa považuje za rozporuplnú osobnosť, keďže neskôr sa stal členom maďarskej Strany nezávislosti, angažoval sa v Kossuthovej vládnej strane a dištancoval sa od martinských národniarov. V roku 1935 bol súdený česko-slovenskými orgánmi za úsilie o revíziu trianonskej zmluvy a pripojenie Slovenska k Maďarsku. V rokoch 19381940 pôsobil v službách národnostného oddelenia pri predsedníctve maďarskej vlády v Budapešti.

## Rodina
Jeho otec bol Daniel Bazovský, matka Zuzana rod. Skalošová a brat Koloman Bazovský. Vo februári 1901 sa oženil s Boženou Hermínou Fajnorovou (* 1879 - † 1957), dcérou senického advokáta Štefana Fajnora.

## Pamiatky

* pamätná tabuľa na mieste jeho domu v Lučenci
* spomienková tabuľa v Lučenci
* pamätný hrob v Lučenci
* pomenovanie ulíc v Lučenci 

## Iné projekty

## Literatúra
* HOLEC, Roman: *Zabudnuté osudy : Desať životných príbehov z novodobých slovenských dejín*. Martin : Matica slovenská, 2001. 263 s. ISBN 8070906294
* ŠRÁMKOVÁ, Angelika: *Ľudovít Bazovský – nezlomný rodák slovenský?* Prešov : Universum, 2014. 268 s. ISBN 978-80-89046-82-9

## Referencie


## Externé odkazy
* Záznam o narodení a krste v matrike riadok 13 evanjelického zboru v Závade ako Ľudevít Daniel Bazovsky

Kategória:Signatári Martinskej deklarácie
Kategória:Slovenskí politici
Kategória:Slovenskí advokáti
Kategória:Osobnosti Matice slovenskej
Kategória:Predsedovia Matice slovenskej
Kategória:Slovenskí bankári
Kategória:Osobnosti zo Závady (okres Veľký Krtíš)
Alfa Corvi

**Alfa Corvi** (tradičný názov **Al Chiba** z arab. al-chibā' – stan) je najjasnejšia hviezda v súhvezdí Havran. Patrí do spektrálneho typu F2, do triedy svietivosti V. Teplota na jej povrchu dosahuje 7&nbsp;000 K. Vzdialenosť od Zeme 48 ly. Tatársky astronóm M. T. Ulugbeg nazýval hviezdu *Minqār al- ġurāb* – havraní zobák.

## Zdroj
*

Kategória:Súhvezdie Havran
Kategória:Bayerove objekty
Matej Metod Bella

Dr. **Matej Metod Bella** (* 7. december 1869, Kostolné† 26. november 1946, Čereňany) bol slovenský evanjelický farár, teológ, právnik a politik.

## Životopis
Jeho otec bol Ján Pravdoľub Bella a matka Anna, rod. Fábryová.

Študoval na gymnáziách v Békešskej Čabe a v Sarvaši. Teológiu študoval v Bratislave, Šoprone a Lipsku. Popri zamestnaní vyštudoval aj právo na univerzite v Budapešti, doktorát získal roku 1912.

V rokoch 18941912 pôsobil ako farár v Liptovskom Trnovci, kde v roku 1905 založil *Čitateľský spolok*. Vo volebnom období 19061910 bol jedným z troch slovenských poslancov v Uhorskom sneme (za Slovenskú národnú stranu). V rokoch 19111920 bol farárom v Ružomberku.

Zúčastnil sa budapeštianskych porád o vytvorení Slovenskej národnej rady. Od roku 1918 bol členom výkonného výboru SNR. V októbri 1918 sa stal signatárom Martinskej deklarácie. V rokoch 19181919 bol podpredsedom Revolučného národného zhromaždenia, predseda Slovenského klubu a referent pre zásobovanie obyvateľstva na Ministerstve s plnou mocou pre správu Slovenska.

V rokoch 19191928 bol bratislavským županom. V rokoch 19281938 predsedom Poľnohospodárskej rady pre Slovensko. Od roku 1930 bol ako funkcionár agrárnej strany zástupcom Slovenska v bankovej rade Národnej banky česko-slovenskej. Od roku 1938 žil na svojom majetku v Čereňanoch, ktorý získal v pozemkovej reforme.

Popri pastoračnej práci na Liptove sa podieľal aj na zakladaní osvetových a hospodárskych spolkov. V SNS inklinoval k agrárnemu krídlu vedenému Milanom Hodžom, v jeho intenciách pomáhal budovať slovenské družstevné hnutie. Počas ČSR príslušník agrárnej strany. Bol reprezentantom ideológie agrarizmu a čechoslovakizmu a politiky centralizmu.

## Referencie

## Externé odkazy
* pôsobenie v Ružomberku 
* Bella Matej Metod  na nbs.sk

Kategória:Slovenskí evanjelickí kňazi
Kategória:Slovenskí teológovia
Kategória:Slovenskí právnici
Kategória:Slovenskí politici
Kategória:Slovenskí bankári
Kategória:Politici SNS (historickej)
Kategória:Poslanci uhorského snemu
Kategória:Poslanci česko-slovenského Národného zhromaždenia
Kategória:Signatári Martinskej deklarácie
Kategória:Osobnosti z Kostolného
Richard Heuberger

**Richard Fran Joseph Heuberger** [hojberger] (* 18. jún 1850, Graz, Rakúsko – †28. október 1914, Viedeň) bol rakúsky operetný skladateľ a hudobný kritik. 

Narodil sa v zámožnej rodine výrobcu obväzov, ktorá mala veľmi pozitívny vzťah k hudbe čo mu umožnilo vyštudovať miestne konzervatórium. Na želanie rodiny sa v roku 1875 stal diplomovaným inžinierom a začal pracovať na budovaní železnice. Avšak viac ho priťahovala hudba. V roku 1876 sa presťahoval do Viedne, kde sa stal zbormajstrom  *Wiener Akademischer Gesangverein*, o dva roky neskôr dirigentom v *Singakademie*. Od roku 1902 viedol zbor *Wiener Männergesangverein* a začal tiež učiť na viedenskom konzervatóriu. Popri tom pôsobil ako hudobný kritik v *Neues Wiener Tagblatt* (od roku 1881), *Münchener Allgemeine Zeitung* (od 1889) a v rokoch 1896-1901 v *Neue Freie Presse*. Napísal aj viacero kníh, napr. životopis Schuberta, Rakúsku hudobnú knihu (*Musikbuch aus Österreich*) a iné.

Ako skladateľ zložil rôzne, dnes už zabudnuté zborové piesne a orchestrálne skladby. Prvú operu *Abenteuer einer Neujahrsnacht* napísal ako 35 ročný a bola uvedená v mestskom divadle v Lipsku (1886). Po nej napísal ešte ďalšie tri opery, ale ani jedna z nich nemala veľký úspech. Rovnako nebol úspešný ani svojimi dvoma baletmi (*Die Lautenschlägerin* a *Struwelpeter*). Skutočný úspech dosiahol jedine operetou *Bál v opere* (*Der Opernball*), ktorá mala premiéru v roku 1898 v Theater an der Wien. Svojimi ďalšími operetami už tento úspech nedokázal zopakovať.

## Divadelné diela
### Opery
* Abenteuer einer Neujahrsnacht (1886)
* Manuel Venegas (1889)
* Mirjam (1894)
* Barfüssele (1905)

### Balety
* Die Lautenschlägerin (1896)
* Struwelpeter (1897) 

### Operety
* Der Opernball (1898)
* Ihre Excelenz (1899)
* Der Sechts-Uhr-Zug (1900)
* Das Baby (1902)
* Der Fürst von Düsterstein (1909)
* Don Quichote (1910)

Kategória:Operetní skladatelia
Kategória:Rakúski hudobní skladatelia
Kategória:Osobnosti z Grazu
Algorab

**Algorab** (arab. al-ġurāb – havran) alebo **Delta Corvi** (δ Crv / δ Corvi) je dvojhviezda v súhvezdí Havran, ktorej zložky, hviezdy zdanlivej jasnosti 2,95m a 9,2m, spektrálneho typu B9 a dK2, sú od seba na oblohe vzdialené 24,4". Vzdialenosť od Zeme je približne 88 ly.

## Externé odkazy
* Alcyone.de

Kategória:Bayerove objekty
Kategória:Súhvezdie Havran
Kategória:Dvojhviezdy
Kategória:Modrobiele trpaslíky
Kategória:Oranžové trpaslíky
Bharani

**Bharani** alebo 41 Arietis je hviezda v súhvezdí Baran. Má zdanlivú hviezdnu veľkosť 3,6 mag a nachádza sa vo vzdialenosti 159 svetelných rokov od Slnka. Je to spektroskopická dvojhviezda.

Kategória:Súhvezdie Baran
Kategória:Flamsteedove objekty
Kategória:Modrobiele trpaslíky
Kategória:Spektroskopické dvojhviezdy
0838
Azha

**Azha** (arab., najjasnejšia) alebo **Eta Eridani** je hviezda v súhvezdí Eridanus zdanlivej jasnosti 3,89m, spektrálneho typu K1, triedy svietivosti III. Teplota povrchu 4&nbsp;000 K. Vzdialenosť od Zeme je približne 133 ly.

Kategória:Súhvezdie Eridanus
Kategória:Bayerove objekty
Chí Cygni

**chí Cygni** (χ Cyg / χ Cygni) je premenná hviezda typu Mira v súhvezdí Labuť. Viditeľná voľným okom je len okolo maxima. Patrí do vzácneho typu S.

Kategória:Bayerove objekty
Kategória:Súhvezdie Labuť
Kategória:Premenné hviezdy typu Mira
Kategória:Hviezdy typu S
Theater in der Josefstadt

thumb|250px|Divadlo ''Theater in der Josefstadt''

Divadlo **Theater in der Josefstadt** je najstaršie viedenské divadlo, ktoré sa nachádza v 8. mestskom obvode na ulici Josefstädter Straße 26.

## Dejiny
Prvá divadelná budova na tomto mieste bola otvorená v roku 1788 Karlom Mayerom. *Theater in der Josefstadt* je najstaršie dodnes fungujúce divadlo vo Viedni. Divadlo bolo obnovené v slohu Biedermeier Adamom Hidweinom a znovu otvorené 3. októbra 1822. Na slávnostnom otvorení divadla dirigoval skladateľ Ludwig van Beethoven predohru k dielu *Die Weihe des Hauses*. V nasledujúcom období bolo divadlo viackrát prestavané, hlavne čo sa týka interiéru. V roku 1834 bola v divadle otvorená koncertná sála *Sträußelsäle*, kde koncertovali umelci ako Josef Lanner a Johann Strauss st. V divadle ako dirigent účinkoval aj Richard Wagner. 

Z významných riaditeľov tu v rokoch 1828-1831 pôsobil Carl Carl, ktorý neskôr prebudoval konkurenčné divadlo *Theater in der Leopoldstadt*, ktoré neskôr nieslo jeho meno (Carl Theater). V divadle *Theater in der Josefstadt* začal svoju kariéru herec Johann Nestroy, ktorý sa neskôr stal riaditeľom v Carl Theater alebo skladateľ Franz von Suppé angažovaný riaditeľom Franzom Pokornym (1837-1848) ako dirigent. V nasledujúcom období sa charakter divadla postupne menil. Objavovalo sa v ňom menej hudobných diel a väčší dôraz sa začal klásť na činohru. V roku 1916 mal v divadle svetovú premiéru Franz Lehár so svojou operetou *Der Sterngucker*.

V roku 1924 bolo divadlo rozsiahle prestavané. Prestavbu riadili Max Reinhardt a Carl Witzman. Divadlo má dnes (2014) v repertoári predovšetkým diela zamerané na prózu s hudobným doprovodom.

## Iné projekty

Kategória:Kultúra vo Viedni
Kategória:Divadlá v Rakúsku
Chara

**Chara** môže byť:

* iný názov hviezdy Asterion
* latinský názov rodu nočných motýľov, pozri chara (rod motýľov)
* latinský názov rodu vodných rias (čes. parožnatka), pozri chara (rod rastlín)

**CHARA** je Center for High Angular Resolution Astronomy

## Pozri aj
* Chára
* Chará
Kraz

**Kraz** alebo **Beta Corvi** je druhá najjasnejšia hviezda v súhvezdí Havran. Je vzdialená približne 140 svetelných rokov a patrí medzi jasné obry triedy G. Jej zdanlivá jasnosť sa pohybuje od 2,60 do 2,66.

## Referencie

Kategória:Bayerove objekty
Kategória:Súhvezdie Havran
Kategória:Žlté jasné obry
Spektrálna čiara

thumb|Spojité spektrum
thumb|Emisné spektrálne čiary
thumb|Absorpčné spektrálne čiary

**Spektrálna čiara** je tmavá alebo svetlá čiara v spektre, ktorá je výsledkom nadbytku alebo nedostatku fotónov v úzkom frekvenčnom pásme v porovnaní s okolitými frekvenciami. V súpise termínov z astronómie je uvedené, že spektrálna čiara je „krátky úsek spektra s takmer skokovým poklesom alebo nárastom intenzity vzhľadom na susedné kontinuum“.

Rozoznávame:
* *emisné* spektrálne čiary, ktoré vyžaruje horúca látka
* *absorpčné* spektrálne čiary, ktoré vznikajú prechodom elektromagnetického žiarenia prostredím, ktoré pohlcuje určité frekvencie

## Referencie

Kategória:Spektroskopia
Damašek

**Damašek** môže byť:
* nesprávne (resp. veľmi zastarano) damask (v oboch významoch), pozri damask (rozlišovacia stránka)
* časť českej obce Třemešná v Sliezsku, pozri Damašek (Třemešná)
* časť českej obce Pustá Rybná v okrese Svitavy, pozri Damašek (Pustá Rybná)
* prírodná rezervácia v českom okrese Svitavy, Damašek (prírodná rezervácia)
Igor Beniač

Dr. **Igor Ján Vladimír Beniač** (* 8. december 1881, Ružomberok - † 22. august 1958, Ružomberok) bol slovenský politik, právnik.

## Rodina
Otec: Daniel Šimon Beniač, matka: Ľudmila, rod. Makovická ( bola sestrou MUDr. Dušana Makovického-osobného lekára ruského spisovateľa Leva Nikolajeviča Tolstého v Jasnej Poľane ). Manželka Henrietta, rod. Plammová.

## Životopis
Študoval na gymnáziu v Novom Sade. Právo študoval v Kecskeméte, v Bonne a v Kluži. Po štúdiách pôsobil v Ružomberku a Novom Sade. V októbri 1918 jeden zo signatárov Martinskej deklarácie. Po vzniku ČSR pracoval na referáte pravosúdia Ministerstva s plnou mocou pre správu Slovenska. Od roku 1920 advokát v Bratislave. Od roku 1926 člen dozornej rady poisťovne Slovakia. Neskôr verejný notár v Michalovciach, Pezinku, Bratislave. Jeden z hlavných predstaviteľov Československej národno-demokratickej strany na Slovensku. V tridsiatych rokoch minulého storočia vlastnil dom na Wegelinovej ulici v Bratislave; komunisti ho odtiaľ vysťahovali a skonfiškovali mu majetok. Jeho manželka Henrietta (pôvodom Rakúšanka) využila prvú možnosť ako sa vymaniť spod komunistických neprávostí a vrátila sa do Rakúska.

Kategória:Signatári Martinskej deklarácie
Kategória:Slovenskí právnici
Kategória:Slovenskí politici
Kategória:Narodenia v 1881
Kategória:Úmrtia v 1958
Kategória:Osobnosti z Ružomberka